Source: http://njt.hu/cgi_bin/njt_doc.cgi?docid=133806.315883
Timestamp: 2017-06-29 00:20:48
Document Index: 27372682

Matched Legal Cases: ['§11', '§13', '§15', '§20', '§24', '§27', '§28', '§34']

321/2010. (XII. 27.) Korm. rendeleta műszaki biztonsági hatóságok műszaki biztonsági tevékenységének és a Magyar Kereskedelmi Engedélyezési Hivatal piacfelügyeleti eljárásának részletes szabályairól2016-01-142017-01-0112321/2010. (XII. 27.) Korm. rendelet
a műszaki biztonsági hatóságok műszaki biztonsági tevékenységének és a Magyar Kereskedelmi Engedélyezési Hivatal piacfelügyeleti eljárásának részletes szabályairól1
A Kormány az Alkotmány 35. § (2) bekezdésében meghatározott eredeti jogalkotói hatáskörében, az Alkotmány 40. § (2) bekezdésében meghatározott feladatkörében eljárva a következőket rendeli el:
1. Műszaki biztonsági hatósági tevékenység
1. § (1)2 A Kormány által jogszabályban kijelölt műszaki biztonsági hatóság (a továbbiakban: műszaki biztonsági hatóság) műszaki biztonsági hatósági tevékenységének keretében ellenőrzi a (2) bekezdésben meghatározott létesítmények, berendezések:
(2)3 Törvény vagy kormányrendelet eltérő rendelkezése hiányában a műszaki biztonsági hatóság jár el a következő berendezések, létesítmények tekintetében:
d) a b) és c) pontban említett nyomástartó berendezés töltésére szolgáló berendezések, valamint az egyedi sűrített földgáztöltő berendezések,
m)4 a felvonókról, mozgólépcsőkről és mozgójárdákról szóló kormányrendeletben meghatározott felvonók, mozgólépcsők és mozgójárdák.
(3)5 A műszaki biztonsági hatóság a (2) bekezdés szerinti létesítmények, berendezések, valamint az (1) bekezdés szerinti szervezetek vonatkozásában:
a) engedélyezési és hatósági ellenőrzési jogkört gyakorol, a villamos összekötő vagy felhasználói berendezés üzembe helyezése esetén a balesetelhárítási, illetve az élet-, testi épség-, egészség- és vagyonvédelmet, valamint az üzembiztonságot szolgáló jogszabályi rendelkezések megtartásának vizsgálata céljából villamos biztonságtechnikai ellenőrzést folytat le a külön jogszabályban meghatározott igazgatási szolgáltatási díj ellenében,
(4)6 A műszaki biztonsági hatóság a műszaki biztonsági felügyeleti feladat- és hatáskörében a műszaki biztonsági követelmények megtartása érdekében ellátja mindazokat a feladatokat, amelyeket a jogszabályok a hatáskörébe utalnak.
2. § (1) Ha a műszaki biztonsági hatóság eljárása során a megfelelő biztonsággal és megbízhatósággal kapcsolatos előírások teljesülésében hibát, hiányosságot állapít meg, és a létesítmény, berendezés az egészség, az anyagi javak, vagy a környezet sérülésének, károsodásának forrásává válhat, vagy a működése ezek sérülését okozó helyzetet teremthet, úgy jogosult
(2) Ha a műszaki biztonsági hatóság műszaki biztonsági feladatkörében végzett tevékenysége során a Magyar Kereskedelmi Engedélyezési Hivatal (a továbbiakban: Hivatal) piacfelügyeleti feladatkörébe tartozó termék olyan hibáját észleli, amely alapján feltételezhető, hogy az adott termék nem elégíti ki a vonatkozó külön jogszabály szerinti alapvető védelmi követelményeket, azonnal értesíti az eljárásra jogosult piacfelügyeleti hatóságot.
3. § (1) A rendelet hatálya alá tartozó létesítmények, berendezések üzemeltetője az azok üzemeltetése, tárolása, szállítása során bekövetkezett rendkívüli eseményeket köteles bejelenteni a műszaki biztonsági hatóságnak. A rendelet alkalmazásában rendkívüli esemény különösen a létesítmény, berendezés üzemeltetése során bekövetkezett
4. § (1)7 Az egyes hegesztett szerkezetek gyártását végző gazdálkodó szervezetek alkalmasságának igazolásáról szóló rendeletben meghatározott hegesztett szerkezetek gyártóművi, illetve helyszíni gyártására, szerelésére, átalakítására és javítására való alkalmasság követelményeinek teljesítését a műszaki biztonsági hatóság által kijelölt tanúsító szervezetek igazolják.
(2)8 A kijelölést kérelmező szervezet kijelölés iránti kérelmét a műszaki biztonsági hatósághoz nyújtja be. A kérelmezővel szemben támasztott, a tevékenységhez kapcsolódó személyi, szakmai és tárgyi feltételeket az 1. melléklet tartalmazza.
(3)9 A kijelölésről a műszaki biztonsági hatóság engedélyt ad ki, amely a megadásának napjától számított három évig hatályos. A műszaki biztonsági hatóság évente legalább egy alkalommal ellenőrzi, hogy a tanúsító szervezet teljesíti-e az e rendeletben foglalt követelményeket, és amennyiben nem felel meg ezeknek a követelményeknek a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 94. §-a szerinti eljárás eredménytelen lefolytatását követően a műszaki biztonsági hatóság az engedélyt visszavonja és törli a tanúsító szervezetet a (4) bekezdés szerinti nyilvántartásból.
(4)10 A műszaki biztonsági hatóság a tanúsító szervezetet közhiteles hatósági nyilvántartásba veszi. A műszaki biztonsági hatóság a nyilvántartásba vett tanúsító szervezetek jegyzékét a műszaki biztonsági hatóság elektronikus tájékoztató oldalán félévenként közzéteszi. A műszaki biztonsági hatóság a tanúsító szervezet megnevezésén, székhelyének címén, a kijelölési okirat számán, valamint a nyilvántartásba vételének időpontján és időbeli hatályán kívül csak olyan adatokat tehet közzé, amelyek közzétételéhez a szervezet előzetesen hozzájárult.
4/A. §11 (1) A veszélyes folyadékok vagy olvadékok tárolótartályainak és tároló létesítményeinek műszaki biztonsági követelményeiről és hatósági felügyeletéről szóló rendeletben a tárolótartályok és berendezéseik gyártására, helyszíni technológiai szerelésére, javítására, átalakítására, tisztítására, időszakos ellenőrző vizsgálatára (tömörségének ellenőrzésére) való alkalmasság követelményeinek teljesítését a műszaki biztonsági hatóság által kijelölt tanúsító szervezetek igazolják.
(4)12 A műszaki biztonsági hatóság a tanúsító szervezetet közhiteles hatósági nyilvántartásba veszi. A műszaki biztonsági hatóság a nyilvántartásba vett tanúsító szervezetek jegyzékét a műszaki biztonsági hatóság elektronikus tájékoztató oldalán félévenként közzéteszi. A műszaki biztonsági hatóság a tanúsító szervezet megnevezésén, székhelyének címén, a kijelölési okirat számán, valamint a nyilvántartásba vételének időpontján és időbeli hatályán kívül csak olyan adatokat tehet közzé, amelyek közzétételéhez a szervezet előzetesen hozzájárult.
4/B. §13 (1) Az üzemanyag töltőállomásokon elvégzendő szénhidrogén emisszió mérését, a pisztolygáz visszavezető és gázinga rendszerek beállítását csak a műszaki biztonsági hatóság által kijelölt tanúsító szervezet végezheti.
(4)14 A műszaki biztonsági hatóság a tanúsító szervezetet közhiteles hatósági nyilvántartásba veszi. A műszaki biztonsági hatóság a nyilvántartásba vett tanúsító szervezetek jegyzékét a műszaki biztonsági hatóság elektronikus tájékoztató oldalán félévenként közzéteszi. A műszaki biztonsági hatóság a tanúsító szervezet megnevezésén, székhelyének címén, a kijelölési okirat számán, valamint a nyilvántartásba vételének időpontján és időbeli hatályán kívül csak olyan adatokat tehet közzé, amelyek közzétételéhez a szervezet előzetesen hozzájárult.
4/C. §15 (1) A Kormány a műszaki biztonsági hatóságnak a veszélyes folyadékok és olvadékok – nyomástartó berendezésnek nem minősülő – tárolótartályainak és tároló létesítményeinek létesítési, használatbavételi, átalakítási és megszüntetési engedélyezésére irányuló első és másodfokú eljárásában, a 4. mellékletben meghatározott feltételek fennállása esetén és szakkérdésben, a 4. mellékletben meghatározott hatóságokat szakhatóságként jelöli ki.
(2) Az (1) bekezdés szerinti tárolótartály és tároló létesítmény létesítési, használatbavételi, átalakítási eljárásában az érintett repülőtér üzemeltetője közreműködik. Az üzemeltető nyilatkozatát a tervező köteles beszerezni. Az érintett repülőtér üzemeltetőjének arról kell nyilatkoznia, hogy megadja-e a hozzájárulását a tárolótartály és tároló létesítmény (1) bekezdés szerinti létesítéséhez, használatbavételéhez, átalakításához, vagy megtagadja a hozzájárulás megadását, figyelemmel a polgári légiközlekedés biztonságának követelményeire. Ha a kérelmező a repülőtér-üzemeltetői hozzájárulás megtagadását sérelmesnek tartja, akkor a műszaki biztonsági hatóság a 4. melléklet 4. pontjában meghatározott feltételek fennállása esetén és szakkérdésben, a 4. melléklet 4. pontjában meghatározott hatóságot szakhatóságként vonja be az eljárásba.
(3) A Kormány a műszaki biztonsági hatóságnak a nyomástartó berendezések és nyomástartó létesítmények létesítési, üzemeltetési, átalakítási és megszüntetési engedélyezésére irányuló első és másodfokú eljárásában, az 5. mellékletben meghatározott feltételek fennállása esetén és szakkérdésben, az 5. mellékletben meghatározott hatóságokat szakhatóságként jelöli ki.
(4)16 A műszaki biztonsági hatóság a veszélyes folyadékok és olvadékok – nyomástartó berendezésnek nem minősülő – tárolótartályainak és tároló létesítményeinek létesítési, használatbavételi és átalakítási engedélyezésére irányuló eljárásában a 4/a. melléklet szerinti szakkérdést is vizsgálja.
(5)17 Ha a (4) bekezdés szerinti eljárásban hozott elsőfokú határozattal szembeni fellebbezés érinti az első fokú eljárásban vizsgált szakkérdést, a másodfokon eljáró hatóság a 4/a. mellékletben meghatározott szakkérdés vizsgálatára az ott megjelölt szervet rendelheti ki szakértőként.
(6)18 A műszaki biztonsági hatóság a nyomástartó berendezések és nyomástartó létesítmények létesítési, üzemeltetési, átalakítási és megszüntetési engedélyezésére irányuló első és másodfokú eljárásában az 5/a. melléklet szerinti szakkérdést is vizsgálja.
(7)19 Ha a (6) bekezdés szerinti eljárásban hozott elsőfokú határozattal szembeni fellebbezés érinti az első fokú eljárásban vizsgált szakkérdést, a másodfokon eljáró hatóság az 5/a. mellékletben meghatározott szakkérdés vizsgálatára az ott megjelölt szervet rendelheti ki szakértőként.
4/D. §20 (1) A műszaki-biztonsági hatósági felügyelet alá tartozó, cseppfolyós propán-, butángázok és ezek elegyei tárolására szolgáló, legfeljebb 13 000 l össztérfogatú nyomástartó berendezések és kriogén tartályok létesítésének tervezésére, létesítésére, üzemeltetésére, átalakítására, javítására, időszakos ellenőrzésére és megszüntetésére vonatkozó műszaki-biztonsági irányítási rendszert a műszaki biztonsági hatóság által nyilvántartott szervezet vagy természetes személy (a továbbiakban: szervezet) működtethet.
(2) A műszaki biztonsági hatóság az (1) bekezdésben foglalt műszaki-biztonsági irányítási rendszer működtetésére engedélyt ad ki a tevékenységhez kapcsolódó 6. melléklet szerinti személyi, szakmai és tárgyi feltételek alapján. Az engedély a jogerőre emelkedésétől számított három évig hatályos.
2. Piacfelügyeleti tevékenység
5. § (1)21 A Hivatal piacfelügyeleti hatóságként (a továbbiakban: piacfelügyeleti hatóság) ellenőrzi a külön jogszabályban meghatározott termékek (a továbbiakban: termék) megfelelőségére vonatkozó, a külön jogszabályokban foglalt alapvető védelmi követelmények betartását.
c)22 esetében nem történt kereskedelmi forgalomba hozatal a használatbavételt megelőzően, így különösen a saját használatra, a közvetlen vagy egyedi megrendelésre gyártott termékek esetén.
(3)23 A piacfelügyeleti hatóság a saját laboratóriumában vagy amennyiben a vizsgálat alá vont termék tulajdonságai (így például a mérete, összetettsége) ezt nem teszik lehetővé, a gyártó vagy az üzemeltető telephelyén a terméket az előírt követelmények teljesítése tekintetében vizsgálat alá vonhatja.
6. §24 (1) A piacfelügyeleti hatóság a piacfelügyeleti ellenőrzés során jogosult:
e) az ellenőrzéshez szükséges valamennyi dokumentumot megtekinteni, és azokról másolatot készíteni,
7. § (1)25 Ha a termék nem elégíti ki a külön jogszabály szerinti védelmi követelményeket, a piacfelügyeleti hatóság a termékek piacfelügyeletéről szóló 2012. évi LXXXVIII. törvény 15–17. §-ában foglaltak szerint jár el.
(2)26 A piacfelügyeleti hatóság a termék visszahívását végső esetben rendelheti el, ha a fennálló veszélyek elhárítására más intézkedések nem elégségesek. Ha a gazdasági szereplő szükségesnek tartja, a terméket hatósági határozat hiányában is önként visszahívhatja. Ha a gazdasági szereplő a terméket önként nem hívja vissza, a piacfelügyeleti hatóság a visszahívás helyett dönthet a termék használatra alkalmatlanná tételéről.
(3) A piacfelügyeleti hatóság vizsgálata során megállapítja, mely termék nem felel meg a külön jogszabályokban foglalt alapvető védelmi követelményeknek, a hatóság ezen megállapítása a tételazonosítóval rendelkező termék esetén az azonos tételazonosítóval legyártott, illetve forgalomba hozott mennyiségre vonatkozik; tételazonosítóval nem megjelölt termékek esetén pedig a teljes legyártott, illetve forgalomba hozott mennyiségre vonatkozik. Ha a hiba természetéből adódóan megszüntethető, és a gyártó a már legyártott mennyiségre vonatkozóan utólag a veszélyforrást megszünteti, az ismételt forgalomba hozatalra csak módosított tételazonosító, illetve termékazonosító alkalmazásával kerülhet sor.
(4) Ha a termék valamely jellemzője nem felel meg a külön jogszabályokban foglalt alapvető védelmi követelményeknek, a piacfelügyeleti hatóság döntésének megfelelően az a gyártó vagy forgalmazó, amelynél a terméket vizsgálat alá vonták, köteles megfizetni a vizsgálati díjat.
(5) A terméknek a külön jogszabályokban foglalt előírásoknak való megfelelése nem zárja ki, hogy a piacfelügyeleti hatóság a termék forgalomba hozatalának korlátozását, piacról történő kivonását vagy visszahívását rendelje el, ha azt állapítja meg, hogy a termék a megfelelősége ellenére veszélyes.
(6) Ha a piacfelügyeleti hatóság a piacfelügyeleti ellenőrzés során megállapítja, hogy a CE megfelelőségi jelölést nem jogszerűen tüntették fel, a külön jogszabályban meghatározottak szerint jár el.
(7) A piacfelügyeleti hatóság a meghozott intézkedéséről a külön jogszabályban meghatározottak szerint értesíti az Európai Bizottságot és a többi tagállamot.
9. §27 A gyártó, a forgalmazó – jogszabályban meghatározott esetekben az üzemeltető – köteles
10. § (1) Ez a rendelet 2011. január 1. napján lép hatályba, rendelkezéseit a folyamatban lévő eljárásokban is alkalmazni kell.
(2) E rendelet hatálybalépésével egyidejűleg a Magyar Kereskedelmi és Engedélyezési Hivatal műszaki biztonsági tevékenységének és piacfelügyeleti eljárásának részletes szabályairól szóló 26/2008. (II. 14.) Korm. rendelet hatályát veszti.
11. §28 Felhatalmazást kap az iparügyekért felelős miniszter, hogy
a) a nyomástartó berendezés, nyomástartó létesítmény létesítésének, üzembe helyezésének, üzemeltetésének és megszüntetésének műszaki biztonsági követelményeire, feltételeire és az ehhez kapcsolódó műszaki biztonsági hatósági engedélyek kiadásának rendjére, a Műszaki Biztonsági Szabályzatra, a Műszaki Szakbizottság működésére és feladataira, valamint az üzemeltetéshez kapcsolódó tevékenységekre jogosító engedélyek kiadásának rendjére, a műszaki biztonsági dokumentáció tartalmára, az engedélyesekről vezetett nyilvántartás vezetésére vonatkozó szabályokra, a műszaki biztonsági szempontból jelentős munkakörök esetén szükséges továbbképzések követelményeire, továbbá az engedélyesekre jogszabályban vagy hatósági határozatban előírt kötelezettségek be nem tartásának esetén alkalmazandó jogkövetkezményekre,29
c) az a) és b) pontban említett nyomástartó berendezés töltésére szolgáló berendezés, valamint a kisteljesítményű sűrített gáztöltő berendezés létesítésének, üzembe helyezésének, üzemeltetésének és megszüntetésének műszaki biztonsági követelményeire, feltételeire és az ehhez kapcsolódó műszaki biztonsági hatósági engedélyek kiadásának rendjére, valamint az üzemeltetéshez kapcsolódó tevékenységekre jogosító engedélyek kiadásának rendjére, a műszaki biztonsági dokumentáció tartalmára, az engedélyesekről vezetett nyilvántartás vezetésére vonatkozó szabályokra, a műszaki biztonsági szempontból jelentős munkakörök esetén szükséges továbbképzések követelményeire, továbbá az engedélyesekre jogszabályban vagy hatósági határozatban előírt kötelezettségek be nem tartásának esetén alkalmazandó jogkövetkezményekre,30
e) a gázüzemű közúti jármű, munkagép és nem közúti gép üzemanyag-ellátó berendezés üzembe helyezésének és üzemeltetésének műszaki biztonsági követelményeire, feltételeire és az ehhez kapcsolódó műszaki biztonsági hatósági engedélyek kiadásának rendjére, valamint az engedélyesekre jogszabályban vagy hatósági határozatban előírt kötelezettségek be nem tartásának esetén alkalmazandó jogkövetkezményekre,31
g) a veszélyes folyadékok és olvadékok – nyomástartó berendezésnek nem minősülő – tárolótartályai és tároló létesítményei, valamint azok működéséhez szükséges technológiai, biztonsági berendezés, csővezeték, szerelvény, tartozék létesítésének, üzembe helyezésének, üzemeltetésének és megszüntetésének műszaki biztonsági követelményeire, feltételeire és az ehhez kapcsolódó műszaki biztonsági hatósági engedélyek kiadásának rendjére, a Műszaki Biztonsági Szabályzatra, a Műszaki Szakbizottság működésére és feladataira, valamint az üzemeltetéshez kapcsolódó tevékenységekre jogosító engedélyek kiadásának rendjére, a műszaki biztonsági dokumentáció tartalmára, az engedélyesekről vezetett nyilvántartás vezetésére vonatkozó szabályokra, a műszaki biztonsági szempontból jelentős munkakörök esetén szükséges továbbképzések követelményeire, továbbá az engedélyesekre jogszabályban vagy hatósági határozatban előírt kötelezettségek be nem tartásának esetén alkalmazandó jogkövetkezményekre,32
k) a hegesztett szerkezet helyszíni gyártásánál, szerelésénél, átalakításánál, javításánál ömlesztőhegesztést végzők nyilvántartásba vételének feltételeire és a tevékenység folytatásának részletes szabályaira, a nyilvántartásba vétel rendjére, az e tevékenységet végzőkről vezetett nyilvántartás személyes adatot nem tartalmazó adattartalmára, és a nyilvántartás vezetésére, valamint az e tevékenységekre jogszabályban vagy hatósági határozatban előírt kötelezettségek be nem tartásának esetén alkalmazandó jogkövetkezményekre,33
12. § A 4/D. §34 a belső piaci szolgáltatásokról szóló 2006. december 12-i 2006/123/EK európai parlamenti és tanácsi irányelvnek való megfelelést szolgálja.
1. melléklet a 321/2010. (XII. 27.) Korm. rendelethez35
A 4. §-ban említett szervezetekre vonatkozó követelmények
– okleveles hegesztő mérnök,
– okleveles hegesztő szakmérnök,
– hegesztő tudományos fokozat,
– IWE, EWE nemzetközi, európai hegesztő mérnök.
– a szervezet rendelkezzen a tevékenységi területre vonatkozó szabványokkal és egyéb műszaki előírásokkal;
– a szervezetnek legyen belső szabályzata az egyes hegesztett szerkezetek gyártását végző gazdálkodó szervezetek alkalmasságának vizsgálatára és értékelésére;
– a szervezet rendelkezzen az irányítási rendszerek auditjára és tanúsítására vonatkozó szabvány szerint akkreditált rendszertanúsítással;
– a szervezet legyen tagja a Magyar Hegesztéstechnikai és Anyagvizsgálati Egyesülésnek.
2. melléklet a 321/2010. (XII. 27.) Korm. rendelethez36
A 4/A. §-ban említett szervezetekre vonatkozó követelmények
– minőségügyi szakképzettség, minőségügyi szakmérnök,energiagazdálkodási szakképzettség, energiagazdálkodási szakmérnök,
– műszaki tudományok területén szerzett tudományos fokozat.
– gépészmérnöki tervező/energetikai tervező,
– épületgépészeti tervező,
– gáz- és olajmérnök tervező.
– a szervezetnek legyen belső szabályzata a veszélyes folyadékok vagy olvadékok tárolótartályai üzemeltetéséhez kapcsolódó szolgáltatási tevékenységet végző gazdálkodó szervezetek alkalmasságának vizsgálatára és értékelésére;
– a szervezet rendelkezzen felelősségbiztosítással, amely a szervezetre felróható okból bekövetkező kár(ok) fedezetét biztosítani képes.
3. melléklet a 321/2010. (XII. 27.) Korm. rendelethez37
A 4/B. §-ban említett szervezetekre vonatkozó követelmények
b) a műszaki biztonsági hatóság a külön jogszabályban meghatározottak szerint nyilvántartásba vette, mint a tárolótartályok technológiai szerelésére és szivárgásvizsgálatára való alkalmas gazdálkodó szervezetet;
4. melléklet a 321/2010. (XII. 27.) Korm. rendelethez38
A veszélyes folyadékok és olvadékok tárolótartályainak és tároló létesítményeinek létesítési, használatbavételi és átalakítási engedélyezési eljárásában kijelölt szakhatóságok A
Annak elbírálása kérdésében, hogy a közút területének nem közlekedési célú igénybevétele a kérelemben foglaltak szerint vagy további feltételek mellett - a közúti forgalom biztonságra, a közút fejlesztési terveinek végrehajtására, a közútkezelő fenntartási, üzemeltetési feladatainak ellátására, a közút állagára gyakorolt hatása alapján - engedélyezhető-e.
Annak elbírálása kérdésében, hogy a vasúti pálya területének nem közlekedési célú igénybevétele a kérelemben foglaltak szerint vagy további feltételek mellett- a tervezett igénybe vétel a vasút állagára, a vasúti forgalom biztonságára, a vasútkezelő fenntartási, üzemeltetési feladatainak ellátására, fejlesztési terveinek végrehajtására gyakorolt hatása alapján - engedélyezhető-e.
1. Minden esetben annak elbírálása kérdésében, hogy a tervezett tárolótartály a) a felszíni vizek és a felszín alatti vizek védelme követelményeinek a kérelem szerint vagy további feltételek mellett megfelel-e,b) a vízbázis-védelem követelményeinek a kérelem szerint vagy további feltételek mellett megfelel-e.
a) területi vízvédelmi hatóságb) területi vízügyi hatóság
a) országos vízvédelmi hatóságb) országos vízügyi hatóság
4/a. melléklet a 321/2010. (XII. 27.) Korm. rendelethez39
A veszélyes folyadékok és olvadékok tárolótartályainak és tároló létesítményeinek létesítési, használatbavételi és átalakítási engedélyezési eljárásában a műszaki biztonsági hatóság által vizsgált szakkérdések A
1. Minden esetben annak elbírálása kérdésében, hogy a tervezett tárolótartály a levegőtisztaság-védelmi előírásoknak és határértékeknek, levegővédelmi szempontból az elérhető legjobb technika követelményeinek a kérelem szerint vagy további feltételek mellett megfelel-e.2. Barlang védőövezetében létesítendő tárolótartály esetében, annak elbírálása kérdésében, hogy a tervezett tárolótartály a barlang védelmére vonatkozó jogszabályi követelményeknek a kérelem szerint vagy további feltételek mellett megfelel-e.
5. melléklet a 321/2010. (XII. 27.) Korm. rendelethez40
A nyomástartó berendezések létesítési, használatbavételi, átalakítási és megszüntetési engedélyezési eljárásában kijelölt szakhatóságok A
Minden esetben annak elbírálása kérdésében, hogy a tervezett nyomástartó berendezés a) a felszíni vizek és a felszín alatti vizek védelme követelményeinek a kérelem szerint vagy további feltételek mellett megfelel-e,b) a vízbázis-védelem követelményeinek a kérelem szerint vagy további feltételek mellett megfelel-e.
a) területi vízvédelmi hatóság b) területi vízügyi hatóság
5/a. melléklet a 321/2010. (XII. 27.) Korm. rendelethez41
A nyomástartó berendezések létesítési, használatbavételi, átalakítási és megszüntetési engedélyezési eljárásában a műszaki biztonsági hatóság által vizsgált szakkérdések A
6. melléklet a 321/2010. (XII. 27.) Korm. rendelethez42
A 4/D. §-ban meghatározott szervezetekre vonatkozó követelmények
1 A rendeletet a 365/2016. (XI. 29.) Korm. rendelet 35. § b) pontja hatályon kívül helyezte 2017. január 1. napjával.
2 Az 1. § (1) bekezdése a 7/2013. (I. 18.) Korm. rendelet 6. § (1) bekezdésével megállapított szöveg, alkalmazására lásd e módosító rendelet 14. §-át.
3 Az 1. § (2) bekezdése a 7/2013. (I. 18.) Korm. rendelet 6. § (2) bekezdésével megállapított szöveg, alkalmazására lásd e módosító rendelet 14. §-át.
4 Az 1. § (2) bekezdés m) pontját a 146/2014. (V. 5.) Korm. rendelet 33. §-a iktatta be.
5 Az 1. § (3) bekezdése a 70/2015. (III. 30.) Korm. rendelet 163. § (1) bekezdésével megállapított szöveg.
6 Az 1. § (4) bekezdését a 7/2013. (I. 18.) Korm. rendelet 6. § (4) bekezdése iktatta be, alkalmazására lásd e módosító rendelet 14. §-át.
7 A 4. § (1) bekezdése a 7/2013. (I. 18.) Korm. rendelet 6. § (5) bekezdésével megállapított szöveg, alkalmazására lásd e módosító rendelet 14. §-át.
8 A 4. § (2) bekezdése a 7/2013. (I. 18.) Korm. rendelet 6. § (6) bekezdésével megállapított szöveg, alkalmazására lásd e módosító rendelet 14. §-át.
9 A 4. § (3) bekezdését a 7/2013. (I. 18.) Korm. rendelet 6. § (7) bekezdése iktatta be, alkalmazására lásd e módosító rendelet 14. §-át.
10 A 4. § (4) bekezdését a 7/2013. (I. 18.) Korm. rendelet 6. § (8) bekezdése iktatta be, szövege a 203/2013. (VI. 14.) Korm. rendelet 24. § (1) bekezdésével megállapított szöveg.
11 A 4/A. §-t a 7/2013. (I. 18.) Korm. rendelet 6. § (9) bekezdése iktatta be, alkalmazására lásd e módosító rendelet 14. §-át.
12 A 4/A. § (4) bekezdése a 203/2013. (VI. 14.) Korm. rendelet 24. § (2) bekezdésével megállapított szöveg.
13 A 4/B. §-t a 7/2013. (I. 18.) Korm. rendelet 6. § (10) bekezdése iktatta be, alkalmazására lásd e módosító rendelet 14. §-át.
14 A 4/B. § (4) bekezdése a 203/2013. (VI. 14.) Korm. rendelet 24. § (3) bekezdésével megállapított szöveg.
15 A 4/C. §-t a 7/2013. (I. 18.) Korm. rendelet 6. § (11) bekezdése iktatta be, alkalmazására lásd e módosító rendelet 14. §-át.
16 A 4/C. § (4) bekezdését a 70/2015. (III. 30.) Korm. rendelet 163. § (2) bekezdése iktatta be.
17 A 4/C. § (5) bekezdését a 70/2015. (III. 30.) Korm. rendelet 163. § (2) bekezdése iktatta be.
18 A 4/C. § (6) bekezdését a 70/2015. (III. 30.) Korm. rendelet 163. § (2) bekezdése iktatta be.
19 A 4/C. § (7) bekezdését a 70/2015. (III. 30.) Korm. rendelet 163. § (2) bekezdése iktatta be.
20 A 4/D. §-t a 405/2015. (XII. 15.) Korm. rendelet 5. §-a iktatta be.
21 Az 5. § (1) bekezdése a 7/2013. (I. 18.) Korm. rendelet 6. § (12) bekezdésével megállapított szöveg.
22 Az 5. § (2) bekezdés c) pontja a 7/2013. (I. 18.) Korm. rendelet 6. § (13) bekezdésével megállapított szöveg.
23 Az 5. § (3) bekezdése a 7/2013. (I. 18.) Korm. rendelet 6. § (14) bekezdésével megállapított szöveg.
24 A 6. § a 7/2013. (I. 18.) Korm. rendelet 6. § (15) bekezdésével megállapított szöveg.
25 A 7. § (1) bekezdése a 7/2013. (I. 18.) Korm. rendelet 6. § (16) bekezdésével megállapított szöveg.
26 A 7. § (2) bekezdése a 7/2013. (I. 18.) Korm. rendelet 6. § (17) bekezdésével megállapított szöveg.
27 [A 7/2013. (I. 18.) Korm. rendelet 6. § (19) bekezdésével elrendelet módosítás, amely szerint a 9. §-ban a „gyártó, forgalmazó – jogszabályban meghatározott esetekben az üzemeltető –” szövegrész helyébe a „gazdasági szereplő vagy ennek hiányában az üzemeltető” szöveg lép, nem vezethető át.]
28 A 11. § a 405/2015. (XII. 15.) Korm. rendelet 6. §-ával megállapított szöveg.
29 Lásd a 2/2016. (I. 5.) NGM rendeletet.
30 Lásd a 2/2016. (I. 5.) NGM rendeletet.
31 Lásd a 2/2016. (I. 5.) NGM rendeletet.
32 Lásd az 1/2016. (I. 5.) NGM rendeletet.
33 Lásd az 1/2016. (I. 5.) NGM rendeletet.
34 A 12. §-t a 405/2015. (XII. 15.) Korm. rendelet 7. §-a iktatta be.
35 Az 1. mellékletet a 7/2013. (I. 18.) Korm. rendelet 6. § (20) bekezdése iktatta be, alkalmazására lásd e módosító rendelet 14. §-át.
36 A 2. mellékletet a 7/2013. (I. 18.) Korm. rendelet 6. § (21) bekezdése iktatta be, alkalmazására lásd e módosító rendelet 14. §-át.
37 A 3. mellékletet a 7/2013. (I. 18.) Korm. rendelet 6. § (22) bekezdése iktatta be, alkalmazására lásd e módosító rendelet 14. §-át.
38 A 4. mellékletet a 7/2013. (I. 18.) Korm. rendelet 6. § (23) bekezdése iktatta be, szövege a 70/2015. (III. 30.) Korm. rendelet 163. § (3) bekezdésével megállapított szöveg.
39 A 4/a. mellékletet a 70/2015. (III. 30.) Korm. rendelet 163. § (4) bekezdése iktatta be.
40 Az 5. mellékletet a 7/2013. (I. 18.) Korm. rendelet 6. § (24) bekezdése iktatta be, szövege a 70/2015. (III. 30.) Korm. rendelet 163. § (5) bekezdésével megállapított szöveg.
41 Az 5/a. mellékletet a 70/2015. (III. 30.) Korm. rendelet 163. § (6) bekezdése iktatta be.
42 A 6. mellékletet a 405/2015. (XII. 15.) Korm. rendelet 8. §-a iktatta be.